FC Schalke 04

**FC Schalke 04** (viralliselta nimeltään **Fußballclub Gelsenkirchen-Schalke 04 e. V.**) on vuonna 1904 perustettu Gelsenkirchenistä kotoisin oleva saksalainen jalkapalloseura, joka pelaa 2. Bundesliigassa.

Schalke on ennen Bundesliigan perustamista voittanut Saksan pääsarjamestaruuden seitsemän kertaa. Schalke oli vuosina 1933–1941 Saksan menestynein jalkapalloseura voittaen mestaruuksistaan kuusi. Viimeisin mestaruus on vuodelta 1958. UEFA-cupin Schalke voitti vuonna 1997, mikä on tähän mennessä sen paras kansainvälinen saavutus. Mestarien liigassa seura esiintyi välierissä vuonna 2011. Saksan cupin Schalke on voittanut viisi kertaa.

Deloitten tammikuussa 2016 julkaistun raportin mukaan FC Schalke oli liikevaihdoltaan maailman 13:nneksi suurin jalkapalloseura.

Schalken pääkilpailija on samaten Ruhrin alueelta tuleva Borussia Dortmund.

## Historia
### Perustaminen ja varhainen vuosi
Seura perustettiin 4. toukokuuta 1904 nimellä *Sportverein Westfalia Schalke*, kun joukko jalkapallosta innostuneita nuoria päätti perustaa oman seuran. Sitä ei kuitenkaan hyväksytty mukaan paikalliseen jalkapalloliittoon. Vuonna 1912 seura yhdistyi liittoon ennestään kuuluneen voimisteluseuran Turnverein 1877 Schalken kanssa. Liitto kesti vuoteen 1924 asti, jolloin jalkapallo-osasto itsenäistyi ja otti itselleen nimen *FC Schalke 04*. Nykyisen nimen, *FC Gelsenkirchen-Schalke 04*, seura otti 1929 saatuaan tukea Gelsenkirchenin kaupungilta uuden stadionin rakentamiseen.

Samalla käyttöön tulivat sinivalkoiset pelipaidat, jotka muodostivat perustan seuran tunnetuimmalle lempinimelle: *Die Königsblauen*. Neljä vuotta myöhemmin, vuonna 1928, seura rakensi ensimmäisen oman stadioninsa, Glückauf-Kampfbahnin, jonka kapasiteetti oli 40 000 katsojaa.

Kuten monissa maissa, siirtymä amatööriurheilusta ammattilaisuuteen tapahtui epäsuorien palkkioiden kautta. Vuonna 1930 Schalke sai ankaran rangaistuksen piilotetun ammattilaisuuden paljastuttua: seuraa estettiin kilpailemasta kokonaisen vuoden ajan.

### Kultainen kausi
Schalke pelasi Saksan mestaruudesta ensimmäisen kerran vuonna 1927, mutta hävisi ensimmäisellä kierroksella 1860 Münchenille. Loppuotteluun seura pääsi ensi kerran vuonna 1933. Seuraavana vuonna Schalke voitti mestaruuden kukistamalla finaalissa 1. FC Nürnbergin maalein 2–1, mistä alkoivat seuran menestysvuodet. Vuosina 1934–1942 Schalke voitti yhteensä kuusi Saksan mestaruutta ja oli Saksan cupissa viisi kertaa loppuottelussa, joista se voitti yhden, vuonna 1937.

Vuonna 1947 Oberliga West korvasi Gauliga Westfalenin läntisen Saksan pääsarjatasona. Schalke ei enää pystynyt uusimaan mestaruutta, jonka se oli voittanut joka kerta vuodesta 1934 lähtien. Seura voitti Oberliga Westin vuosina 1951 ja 1958. Viimeisimmän Saksan mestaruutensa Schalke voitti vuonna 1958.

### Bundesliiga-kausi
Schalke pääsi mukaan vuonna 1963 perustettuun koko Saksan laajuiseen Bundesliigaan. Ensimmäisellä kaudella se sijoittui kahdeksanneksi, mutta kaudella 1964–1965 Schalke jäi viimeiseksi. Seura vältti kuitenkin putoamisen, koska juuri tuolloin sarjaa laajennettiin. Kaudella 1969–1970 Schalke pääsi Cup-voittajien cupin välieriin, jossa se hävisi Manchester Citylle. Kaudella 1971–1972 Schalke sijoittui liigassa toiseksi ja onnistui vihdoin voittamaan cupin toisen kerran. Seuraavalla kaudella Schalken pelaajat sekaantuivat Bundesliiga ravistelleeseen sopupeliskandaaliin, minkä vuoksi muun muassa Klaus Fischer, Stan Libuda ja Klaus Fichtel joutuivat pelikieltoon.

1980-luvulla Schalke teki hissiliikettä pääsarjatason ja 2. Bundesliigan väliä. Ensimmäisen kerran se putosi vuonna 1981 ja pikaisen paluun jälkeen uudelleen 1983. Myös tällä kertaa seura nousi heti takaisin. Viimeisimmän kerran Schalke putosi Bundesliigasta vuonna 1988 ja joutui viettämään toisella sarjaportaalla kolme kautta ennen paluutaan pääsarjatasolle.

### Moderni aikakausi
Kaudella 1995–1996 Schalke sijoittui sarjassa kolmanneksi ja pääsi mukaan UEFA-cupiin. Schalke eteni cupissa loppuotteluun, jossa se kukisti Internazionalen rangaistuspotkukilpailussa. Seura pääsi UEFA-cupiin myös kahdella seuraavalla kaudella. Kaudella 2000–2001 Schalke sijoittui liigassa toiseksi ja hävisi mestaruuden niukasti, kun Bayern München onnistui tasoittamaan oman viimeisen kierroksen ottelunsa lisäajalla. Schalke pääsi kuitenkin ensi kerran Mestarien liigaan ja voitti cupin.

Menestys jatkui 2000-luvulla, sillä seura voitti cupin myös vuosina 2002 ja 2011 sekä sijoittui Bundesliigassa toiseksi 2005 ja 2007. Eurocupeissa Schalke pääsi parhaimmillaan UEFA-cupin välieriin kaudella 2005–2006, jolloin se putosi Sevillaa vastaan.

Kausi 2010–11 oli myös merkittävä. Schalke voitti viidennen DFB-Pokalinsa ja eteni Mestarien liigan välieriin asti, kaudella 2010–2011, jolloin Manchester United voitti sen.

## Seura
### Stadion

Schalke pelaa kotiottelunsa vuonna 2001 valmistuneella Veltins-Arenalla, jolle mahtuu 61&nbsp;673 katsojaa. Alun perin stadionin nimi oli *Arena auf Schalke*, mutta nykyisin sen nimisponsorina toimii saksalainen Veltins-panimo. Veltins-Arenalla on muun muassa suljettava katto ja liukuva kenttämekanismi, jonka avulla pelikenttä voidaan siirtää stadionin ulkopuolelle, missä nurmi saa enemmän valoa ja ilmaa.

Schalken ensimmäinen kotistadion oli 35&nbsp;000 katsojan Glückauf-Kampfbahn, jolla se pelasi vuoteen 1973 asti. Vuosina 1973–2001 Schalke pelasi Parkstadionilla, jolle mahtui parhaimmillaan yli 70&nbsp;000 katsojaa. Parkstadionilla oli vain noin 20&nbsp;000 katettua paikkaa eikä se palvelutasoltaan enää 1990-luvulla vastannut modernin stadionin vaatimustasoa, minkä vuoksi aloitettiin Arena auf Schalken rakentaminen vuonna 1998.

Schalken kotiotteluiden katsojakeskiarvo on hyvin lähellä Veltins-Arenan katsojakapasiteettia.

### Talous

Schalken vuoden 2015 liikevaihto oli 220 miljoonaa euroa. Seuran tuloista noin puolet tulee sponsoreilta, joista tärkeimmät ovat pääsponsori Gazprom ja paitasponsori Adidas. Kolmannes tuloista tulee televisiointioikeuksista ja noin kuudennes ottelutuotoista.

Deloitten tutkimuksen mukaan FC Schalke oli vuonna 2015 liikevaihdolla mitattuna maailman 13:nneksi suurin seura.

### Muut joukkueet
Edustusjoukkueen ohella Schalkella on reservijoukkue, joka pelaa Regionalligassa. Seuran alle 19 ja alle 17 &#8209;vuotiaiden joukkueet pelaavat ikäluokkiensa Bundesliigoissa. Juniorijoukkueita Schalkella on 9-vuotiaisiin asti.

Schalkella oli naisten edustusjoukkue, joka osallistui 1980-luvun alkupuolella cup-muotoiseen mestaruuskilpailuun sekä naisten Saksan cupiin ilman suurta menestystä. Vuodesta 2007 lähtien Schalke on naisjalkapallossa toiminut yhteistyössä 1. FFC Recklinghausenin kanssa.

### Muut urheilulajit
Jalkapallon ohella FC Schalke 04:n lajivalikoimaan kuuluvat koripallo (Schalke 04 Basketball), käsipallo, pöytätennis ja yleisurheilu.

FC Schalke 04 omistaa myös E-urheilujoukkueen pelissä League of Legends.

## Pelaajat ja valmentajat

### Päävalmentajat
Schalken päävalmentajina Bundesliigassa ovat toimineet:

* Georg Gawliczek (1963–1964)
* Fritz Langner (1964–1967)
* Karl-Heinz Marotzke (1967)
* Günter Brocker (1967–1968)
* Rudi Guntendorf (1968–1970)
* Slobodan Cendic (1970–1971)
* Ivica Horvat (1971–1975)
* Max Merkel (1975–1976)
* Friedel Rausch (1976–1977)
* Uli Maslo (1977–1978)
* Ivica Horvat (1978–1979)
* Gyula Lóránt (1979)
* Dietmar Schwager (1979–1980)
* Fahrudin Jusufi (1980–1981)

* Rudi Assauer (1981)
* Siggi Held (1981–1983)
* Jürgen Sundermann (1983)
* Diethelm Ferner (1983–1986)
* Rolf Schafstall (1986–1987)
* Horst Franz (1987–1988)
* Diethelm Ferner (1988–1989)
* Peter Neururer (1989–1990)
* Klaus Fischer (1990)
* Aleksandar Ristic (1991–1992)
* Klaus Fischer (1992)
* Udo Lattek (1992–1993)
* Helmut Schulte (1993)
* Jörg Berger (1993–1996)

* Huub Stevens (1996–2002)
* Frank Neubarth (2002–2003)
* Marc Wilmots (2003)
* Jupp Heynckes (2003–2004)
* Eddy Achterberg (2004)
* Ralf Rangnick (2004–2005)
* Oliver Reck (2005–2006)
* Mirko Slomka (2006–2008)
* Michael Büskens, Youri Mulder (2008)
* Fred Rutten (2008–2009)
* Felix Magath (2009–2011)
* Ralf Rangnick (2011)
* Huub Stevens (2011–2012)
* Jens Keller (2012–2014)

* Roberto Di Matteo (2014–2015)
* André Breitenreiter (2015–2016)
* Markus Weinzierl (2016–2017)
* Domenico Tedesco (2017–2019)
* Huub Stevens (2019)
* David Wagner (2019–2020)
* Manuel Baum (2020)
* Huub Stevens (2020)
* Christian Gross (2020–2021)
* Dimitrios Grammozis (2021–2022)
* Michael Büskens (2022)
* Frank Kramer (2022)
* Matthias Kreutzer (2022)
* Thomas Reis (2022–)

### Pelaajatilastot

## Saavutukset
***[[Luettelo jalkapallon Saksan-mestareista|Saksan mestaruus]]** (7): 1934, 1935, 1937, 1939, 1940, 1942, 1958
***[[Saksan cup]]** (5): 1937, 1972, 2001, 2002, 2011
***[[Saksan liigacup]]** (1): 2005
***[[DFB-Supercup|Saksan Supercup]]** (1): 2011
***[[Eurooppa-liiga|UEFA Cup]]** (1): 1997
***[[Gauliga|Gauliga Westfalenin]] mestaruus** (11): 1934, 1935, 1936, 1937, 1938, 1939, 1940, 1941, 1942, 1943, 1944
***[[Oberliga (jalkapallo)|Oberliga Westin]] mestaruus** (2): 1951, 1958
***[[2. Bundesliiga]]n mestaruus** (2): 1982, 1991

### Sarjasijoitukset

 Saksan mestaruus

## Lähteet

## Aiheesta muualla

* FC Schalke 04:n sivusto 
* FC Schalke 04 Bundesliigan sivustolla